કોરોના વાઇરસ : ટેસ્ટથી લઈ સારવાર સુધી ગુજરાતનાં ગામડાં બેહાલ કેમ?\nઅનેક જગ્યાએ ધક્કા ખાધા બાદ પણ આ પરિવારને કોઈ પણ પ્રકારની કોવિડની સારવાર કે સરકારી મદદ ન મળી.

આ પરિવારમાં પોતાની રીતે જ સંઘર્ષ કરીને છ લોકોને કોવિડથી બચાવી શક્યું છે અને દાનસિંગભાઈ સહિત બે લોકોનાં મૃત્યુ થયાં. 

આ દાનસિંગભાઈના નાના ભાઈ અશ્વિનભાઈ બારડ પણ કોવિડ પૉઝિટિવ હતા, પરંતુ પોતાના ભાઈની લથડતી તબિયત જોતાં તેઓ પોતે તેમના માટે ઓક્સિજનના બાટલાનો બંદોબસ્ત કરવા માટે દોડી રહ્યા હતા.

અશ્વિનભાઈ તેમને આશરે 25 કિલોમીટર દૂર વેરાવળના કોવિડ સેન્ટરમાં લઈ ગયા હતા, જ્યાં તેમને ઓક્સિજન બેડ માટે 370 વેઇટિંગ નંબર મળ્યો હતો.

જોકે તેમનો નંબર આવે તે પહેલાં જ દાનસિંગભાઈએ કોઈ પણ પ્રકારની તબીબી સારવાર ન મળવાને કારણે પોતાના ઘરે જ 22મી એપ્રિલે છેલ્લા શ્વાસ લીધા હતા.

દાનસિંગભાઈના મૃત્યુ બાદ તેમના માતાને પણ ઓક્સિજન બેડની જરૂર પડી હતી, પરંતુ તેમને પણ કોઈ જ સગવડ ન મળતાં તેઓ પણ કોવિડને કારણે 30મી એપ્રિલે મૃત્યુ પામ્યાં હતાં. બાકીના લોકો હજી સુધી કોવિડથી સંઘર્ષ કરી રહ્યા છે.

અશ્વિનભાઈએ બીબીસી ગુજરાતી સાથે વાત કરતા કહ્યું હતું, "આરોગ્યવિભાગ ગુજરાતમાં માત્ર નામનો છે, અમારા સુધી તો તેમની કોઈ મદદ પહોંચી નથી. અમે ઓક્સિજન ખાટલા માટે ભીખ માગતા રહ્યા પરંતુ સરકારી તંત્ર અમને કોઈ જ મદદ ન કરી શક્યું."

તેઓ કહે છે કે, "માગો તેટલા રૂપિયા આપવા છતાં પણ અમને બાઇપેપની સગવડ ન મળી શકી અને આખરે મારા પરિવારમાં બે લોકોનાં મૃત્યુ થયાં."

તેઓ વધુમાં કહે છે કે તેમને પોતાનો કોવિડ ટેસ્ટ કરાવવા માટે પણ ખૂબ લાગવગ લગાડવી પડી હતી. જોકે આરોગ્યકેન્દ્ર પાસે ટેસ્ટિંગ કિટ જ ન હોવાથી લોકોના ટેસ્ટ જ થતા નથી, માટે જે તે ગામમાં કોવિડના કેસ રિપોર્ટ થવાનો સવાલ જ નથી.

ગુજરાતનાં ગામડાંમાં શું સ્થિતિ છે?

ગુજરાતનું વિકાસ મૉડલ કોરોના મહામારી સામે ઘૂંટણિયે કેવી રીતે પડ્યું?

ગુજરાતનાં ગામડાંના અનેક પરિવારોની ગીર સોમનાથના નાનકડા દેવલી ગામના આ બારડ પરિવારની જેવી જ દયનીય સ્થિતિ છે.

મોટા સરકારી દાવાઓ સામે આ ગામડાંની જમીની હકીકત એ છે કે અનેક ગામડાં હાલમાં ટેસ્ટિંગ અને સારવાર માટે કોઈ જ સગવડ નથી.

ઓક્સિજન બેડની બહુ જ કમી છે, તેવામાં બાઇપેપ મશીન કે વૅન્ટિલેટરની તો વાત જ ન થઈ શકે.

ગુજરાતનાં શહેરો બાદ હવે ગામડાંની પરિસ્થિતિ કોવિડને કારણે વધુ ને વધુ ખરાબ થતી જઈ રહી છે.

ઘણા લોકોનું કહેવું છે કે ગામડાંમાં લોકોની પરિસ્થિતિ ખૂબ જ દયનીય છે. લોકોને યોગ્ય ટેસ્ટિંગ, સારવાર કે પછી ઓક્સિજન અને...\n\ntl;dr:
55 વર્ષના દાનસિંગભાઈ બારડ ગીર સોમનાથના એક નાનકડા દેવલી ગામમાં રહેતા હતા. એપ્રિલ મહિનામાં તેમના પરિવારમાં એક સાથે આઠ લોકોને કોરોનાનો ચેપ લાગ્યો હતો.